Feijóo insiste en meter na axenda galega a situación de Cataluña: "É unha insubmisión política"
Temas: GOBERNO CENTRAL CONCELLOS XUNTA GALICIA AXENDA FEIJóO BARCELONA
Esixe decisións ao Goberno central ante unha "situación excepcional", porque "non se pode non facer nada".
Por Europa Press / Redacción | SANTIAGO DE COMPOSTELA | 21/10/2019 | Actualizada ás 14:41
Ademais, acusou ao presidente catalán de "negarse a condenar a violencia". Unhas críticas nas que coincide, curiosamente, co presidente socialista Pedro Sánchez. "Négase a comprometerse co estado de dereito e mantén o seu interese de declarar a independencia", censurou.
"Eu volvo reiterar: se ante isto non se fai nada, ao final todo vai parecer que calquera persoa, polo feito de ser independentista ou nacionalista ou ser socio do Partido Socialista en concellos cataláns ou na Deputación de Barcelona poida facer ou dicir o que queira, e isto paréceme grave", incidiu.
"Non queremos precipitarnos pero tampouco queremos calarnos, esta situación é excepcional e ante situacións excepcionais o Goberno ten que tomar decisións", engadiu. Feijóo apelou con respecto ao problema catalán que "nestes momentos a única decisión que non se pode tomar é non facer nada", en relación ao Goberno presidido en funcións por Pedro Sánchez.